Wederkoms en geloof : uit die Woord
Paulus toon in hierdie deel in besonder aan wie dit is wat kan verwag om in die heerlikheid van die Seun te mag deel. Hy dui ook die vrugte aan van hulle wat geglo het as hy sê : Sy heiliges. Daarmee toon hy dat dié wat hulle aan die onreinheid van hierdie wêreld oorgegee het, nie moet verwag om deel te hê aan hierdie erfenis of aan iets wat van die Seun van God is nie.
God se gawe aan die kerk : redaksioneel
Vir die tweede keer vanjaar kan Die Kerkblad in feesgewaad verskyn. Vir die Gereformeerde Kerke in Suid-Afrika is 2009 tot dusver 'n feesjaar. In al die 150-jarige feesaktiwiteite, rondom 10 en 11 Februarie 2009, is Gereformeerde lidmate onder die diepe besef gebring van God se grootheid en die kleinheid van die mens. Deur die gang van die geskiedenis staan die name opgeskryf van mense wat deur medemense as "reuse" beskryf is, maar hulleself "klein voor God" geag het.
Calvyn se vrou
Dit is opmerklik watter besondere plek vroue in die lewe van Christus ingeneem het in die tyd wat Hy op aarde rondgegaan het. Daar word melding gemaak van die vroue wat Jesus van Galilea af gevolg het en Hom versorg het (Mark 15:41; Luk 8:2-3; 23:49). Dit is immers wat die Here onder andere van die vrou in die huwelik verwag (1 Tim 5:14).
Voetwassing gier of bediening? : brandpunt
Ons word daagliks gebombardeer met 'n magdom inligting en gebeure. Goed en sleg, waar en vals, mooi en aaklig, alles deurmekaar. Ons moet kies vir die mooie, goeie, ware en opbouende. Die res laat ons verbygaan. Hoe nou gemaak met die voetwassinge deur oudminister Adriaan Vlok en ds. Jannie Pelser (NGK)?
Die idee van reformasie by Calvyn : fokusartikel
Source: Die Kerkblad 112, pp 12 –15 (2009)
Reformasie het wel ooreenkomste met, maar uiteindelik geen ware gelyke in ander vernuwingsidees vanaf voor-Christelike tye tot vandag nie. Dit is 'n unieke, spesifiek Christelike visie, gewortel in die enigste egte religie van vernuwing, die Bybelse. Die idee van reformasie loop dan ook met helder spore - al is dit nie altyd ewe duidelik nie - dwarsdeur die geskiedenis van die Christendom. Ons sal enkele bakens op hierdie ligspoor nagaan om dié stelling te staaf.
Johannes Calvyn - enkele biografiese besonderhede : fokusartikel
Johannes Calvyn (of soos die oorspronklike Franse naam gelui het: Jean Cauvin) is op 10 Julie 1509 in Noyon in Pikardië gebore. Sy moeder sterf toe hy nog jonk was. Sy pa was 'n amptenaar vir die biskop, en het vir die jong Johannes verskeie kerklike voorregte beding, sodat hy aanvanklik sonder enige finansiële tekorte kon studeer.
Calvyn en die kerk : fokusartikel
Daar word verskeie tiperings gebruik om Johannes Calvyn en sy teologie te beskryf. Hy word onder andere genoem die teoloog van die Heilige Gees. Hy is al genoem die man van een boek, met verwysing na sy Institusie. En hy word getipeer as "doctor ecclesiae" (doktor van die kerk).
Calvyn en die verklaring van die Bybel : fokusartikel
Calvyn was 'n eksegeet by uitnemendheid. Hiervan is die indrukwekkende lys van kommentare wat uit sy pen voortgekom het, 'n duidelike bewys. Behalwe die tweede en derde brief van Johannes en die boek Openbaring, het hy kommentare oor al die boeke van die Bybel geskryf. Vir hom was die verklaring van die Bybel een van die belangrikste bydraes wat die Reformasie tot die herstel van die kerk gelewer het. Hy skryf in sy Acta Synodi Tridenti : "Ons het vir die verstaan van die Skrif meer gedoen as alle doctores wat sedert die ontstaan van die pousdom in die Roomse Kerk opgestaan het."
Calvyn oor die Christelike lewe : fokusartikel
"Dink aan julle voorgangers wat die Woord van God aan julle verkondig het. Let op hulle lewenswandel tot die einde toe, en volg hulle voorbeeld van geloof wat hulle gestel het." Só skryf die skrywer aan die Hebreërs (13:7) aan gelowiges iewers in die Midde-Ooste lank gelede. "Dink aan hulle", skryf hy, en "volg hulle voorbeeld". Niks meer nie, niks minder nie. Moet nie aan hulle meer eer gee as aan Christus nie, moet hulle nie verheerlik nie, maar moet hulle goeie lewe ook nie vergeet nie. Kyk hoe hulle geleef het, hoe hulle die Here gedien en sy koninkryk bevorder het, en volg dan in hulle voetspore. Want hulle het weer in die voetspore van Christus geloop.
Calvyn as bedienaar van die Woord : fokusartikel
Source: Die Kerkblad 112, pp 25 –27 (2009)
Soos by verskillende kerkvaders en ook by belangrike kerkhervormers uit die Reformasie, byvoorbeeld Luther en Melanchton, het die boek Psalms en sy betekenis vir die volle leer van saligheid by Calvyn 'n heel besondere plek ingeneem. Sy kommentaar op die Psalms beklee dus uiteraard 'n belangrike plek tussen die meer as 22 000 bladsye gepubliseerde werke wat in sy nalatenskap gevind word.
Calvyn as pastor : fokusartikel
By die 500ste geboorteherdenking van Johannes Calvyn is een van die sake wat aandag geniet in hierdie spesiale uitgawe sy beskouings en vertrekpunte oor die pastoraat, en sy werk en benadering as pastor. Daar is skrywers wat beweer dat Calvyn eerstens 'n pastor en daarna 'n teoloog was.
Calvyn en die kerksang : fokusartikel
Die verskyning van die Geneefse Psalmboek met al 150 berymde Psalms in Frans in 1562 - dus twee jaar voor Calvyn se dood - word as een van die grootste suksesse in die geskiedenis van die uitgeebedryf beskou : slegs 100 jaar nadat die drukkuns in Duitsland uitgevind is, is oor die 50 000 kopieë hiervan binne 'n jaar verkoop, terwyl die eerste roofuitgawe daardie selfde jaar begin verskyn het (sonder naam van uitgewer of boekwinkel). Tog het die hoofuitgewer, Antoine Vincent, vir 'n tydperk van tien jaar alleenregte vir homself verseker beide in Genève en in Frankryk. Sy dood in 1568 sou die Psalmboek in die publieke domein laat val.
Calvyn en die ekonomie : fokusartikel
Brief aan kerkrade : diskussie
Authors: C.J. Smit, S.D. Snyman, L.H. Van Schaik, H.J.P. De Beer and A. Modise
Die Redaksie van Die Kerkblad het heelwat reaksie van lesers oor die besluit van die vrou in die ampte ontvang na afloop van die jongste (voortgesette) Sinode. Op die volgende paar bladsye verskyn van hierdie bydraes in die vorm van artikels en briewe.
Wees 'n sterke in die geloof! : diskussie
Source: Die Kerkblad 112, pp 35 –36 (2009)
Die basis van hierdie oordenking was die openingswoord by die Voortgesette Sinode, maar word hier ietwat verwerk weergegee, ná die sinodebesluit oor ons susters ten opsigte van die regeeramp.
"... die kerk van ons liefde?" : diskussie
Source: Die Kerkblad 112, pp 37 –38 (2009)
By die herdenking van die stigting van die GKSA is dit met bostaande frase beskryf. Gedurende die Paasnaweek het duisende lidmate samgetrek om hierdie liefde te vier. Elders is geleenthede geskep waartydens lidmate kon terugkyk op die geseënde invloed van die kerk vir hulle - en vir die hele land.
Rentmeesterskap en die vrou in die amp : diskussie
Ons skeppingsopdrag is om rentmeesters te wees in God se skepping. Mans en vrouens is verskillende gawes gegee. Mans, veral Westerse mans, is geneig om meer die linkerkant van hulle breine te gebruik waardeur hulle neig tot rasionele en sekwensiële denke. Vrouens daarenteë is geneig om holisties te dink. Waar die mans neig om maklik om te gaan met wetmatighede en dus die wet, is vrouens meer geneig tot versorging en bemoedering en liefde. Die liefde is die nuwe wet van Christus.
Briewe oor die Sinodebesluit
Briewe oor die Sinodebesluit.
Skattejag in die geskiedenis
Pierre Schutte (vierde van regs), ons kleinseun, het op 6 Julie in Potchefstroom 11 geword. Om dit te vier, het hy sy nefies en niggies uitgenooi. Hulle moes op 'n skattejag gaan.
Dr. Chris Malan vier 80ste verjaardag in Kleinmond : van oraloor
"Vanoggend het ek gedink ek is in die hemel toe ek deur psalmgesang wakker gesing is", het dr. Chris Malan (emeritus) Vrydagoggend 3 Julie gesê. Net na 06:00 dié oggend het meer as 20 Kleinmondlidmate die winterkoue getrotseer en in die halfdonker 'n aantal Psalms en Skrifberymings voor dr. Chris se slaapkamervenster gesing om hom met sy 80ste verjaarsdag geluk te wens.